CELEX: 
Language: el
Date: 1984-06-09 00:00:00
Title: Απόφαση του Συμβουλίου της 8ης Μαΐου 1984 σχετικά με το σημείο 2 των συμφωνιών αυτοπεριορισμού στον τομέα του προβείου και αιγείου κρέατος μεταξύ της Ευρωπαϊκής Οικονομικής Κοινότητας και της Αυστρίας, της Βουλγαρίας, της Ουγγαρίας, της Ισλανδίας, της Πολωνίας, της Τσεχοσλοβακίας, της Ουρουγουάης και της Γιουγκοσλαβίας

Avis juridique important

|

31984D0309

84/309/ΕΟΚ: Απόφαση του Συμβουλίου της 8ης Μαΐου 1984 σχετικά με το σημείο 2 των συμφωνιών αυτοπεριορισμού στον τομέα του προβείου και αιγείου κρέατος μεταξύ της Ευρωπαϊκής Οικονομικής Κοινότητας και της Αυστρίας, της Βουλγαρίας, της Ουγγαρίας, της Ισλανδίας, της Πολωνίας, της Τσεχοσλοβακίας, της Ουρουγουάης και της Γιουγκοσλαβίας  

Επίσημη Εφημερίδα αριθ. L 154 της 09/06/1984 σ. 0036 - 0036 Ισπανική ειδική έκδοση: Κεφάλαιο 03 τόμος 31 σ. 0020  Πορτογαλική ειδική έκδοση : Κεφάλαιο 03 τόμος 31 σ. 0020 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Μαΐου 1984  σχετικά με το σημείο 2 των συμφωνιών αυτοπεριορισμού στον τομέα του προβείου και αιγείου κρέατος μεταξύ της Ευρωπαϊκής Οικονομικής Κοινότητας και της Αυστρίας, της Βουλγαρίας, της Ουγγαρίας, της Ισλανδίας, της Πολωνίας, της Τσεχοσλοβακίας, της Ουρουγουάης και της Γιουγκοσλαβίας  (84/309/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι οι τρίτες χώρες που έχουν συνάψει συμφωνία αυτοπεριορισμού με την Ευρωπαϊκή Οικονομική Κοινότητα στον τομέα του προβείου και αιγείου κρέατος ή των ζώντων ζώων προβατοειδών και αιγοειδών, ανέλαβαν την υποχρέωση, με ανταλλαγή επιστολών, να περιορίσουν τις εξαγωγές τους που προορίζονται για ορισμένες αγορές της Κοινότητας που έχουν χαρακτηρισθεί ως ευαίσθητες ζώνες· ότι, ωστόσο, αυτή η υποχρέωση περιορίζεται μέχρι τις 31 Μαρτίου 1984·  ότι οι συνθήκες για τις οποίες οι εν λόγω ζώνες αναγνωρίσθηκαν ως ευαίσθητες δεν έχουν αλλάξει και ότι πρέπει, ως εκ τούτου, να προβλεφτεί η παράταση των συμφωνιών για περιορισμό των εξαγωγών προς τις ζώνες αυτές·  ότι η Επιτροπή διεξήγαγε διαπραγματεύσεις για το θέμα αυτό με την Αυστρία, τη Βουλγαρία, την Ουγγαρία, την Ισλανδία, την Πολωνία, την Τσεχοσλαβακία, την Ουρουγουάη και τη Γιουγκοσλαβία και ότι οι διαπραγματεύσεις αυτές κατέληξαν στη μονογραφή συμφωνίας με κάθε μία από τις χώρες αυτές,  ΑΠΟΦΑΣΙΖΕΙ:  Άρθρο 1  1. Εγκρίνονται, εξ ονόματος της Ευρωπαϊκής Οικονομικής Κοινότητας, οι ανταλλαγές επιστολών σχετικά με το σημείο 2 των συμφωνιών αυτοπεριορισμού για το εμπόριο στον τομέα του προβείου και αιγείου κρέατος οι οποίες έχουν γίνει με τις εξής χώρες:  - Αυστρία  - Βουλγαρία  - Ουγγαρία  - Ισλανδία  - Πολωνία  - Τσεχοσλοβακία  - Ουρουγουάη  - Γιουγκοσλαβία.  2. Τα κείμενα των ανταλλαγών επιστολών επισυνάπτονται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις ανταλλαγές επιστολών που αναφέρονται στο άρθρο 1 δεσμεύοντας την Κοινότητα.  Βρυξέλλες, 8 Μαΐου 1984.  Για το Συμβούλιο  Ο Πρόεδρος  M. ROCARD